Bettino Craxi el ze sta un dei ómani pułìteghi pì de rezalto de ła Repùblega italiana e intrà i pułìteghi italiani pì influenti de ła dècada dei 1980. El ze sta par de pì el primo sociałista che el ga gavesto l'incargo de Presidente del Consejo dei Ministri. Craxi el gaveva na forte sintonia coi lìder de ła sanca eoropea cofà Felipe González e Mário Soares, e el se gaveva inpegnà fortemente par l'afermasion del roło del "sociałismo meditaràneo" inte ła pułìtega eoropea. Coinvolzesto de sevente inte łe inchieste de conduzeste dai zùdazi de Miłan, el ga subio do condane definitive par corusion e finansiamento iłèsito al Partio Sociałista Italian, e el ze morto co i zera in corso altri cuatro procediminti zudisiari contro de eło. Eło el ghea respinzesto finmente i ùlteme l'acuza de corusion, mentre el gavea ametesto èsare consapévołe e de conósar el fato che el PSI el gaveva acetà finansiamenti iłèsiti, lamentando che "par dezeni" tuti i partii i se gavea finansià iłegalmente sensa mai èsare "ojeto de denunce", co atejamenti de "conplisità". El goerno e el partio de Craxi i vegnea sostegnesti anca da Silvio Berlusconi, col cuało el lìder sociałista el gaveva instaurà un raporto de confidensa, sibenché el ghene fuse restà pułitegamente distante. Oncor inte el dì de oncó, dopo vari ani da ła so morte, ła so memòria ła erleva sentimenti controversi. Cuełi de apresamento i se revolze a eło cofà precursor de ła modernizasion del Paeze e de ła pułìtega italiana. Paraltro, soto el so goerno, intrà el 1983 e el 1987 el dèbito pùblego el zera pasà da 400miła a un miłion de miłiardi de lire e el raporto dèbito-Pil dal 69% al 92%. El pasajo de ła lira da ła banda larga a ła banda streta del sistema monetàrio eoropeo che ghe ze sta drioman, vołesto dal goernatore de ła Banca d'Itàlia Carlo Azeglio Ciampi e ła consevente specułasion finansiària del denomenà mèrcore nero i ghea rendesto nesesària da parte del Goerno Amato na manovra finansiària da 93miła miliardi, reformando łe pension e atuando el stra-contestà prełevo forsà del 6 par-miłe dai conti corenti de ła popołasion italiana. I sentimenti negativi, invese, i ze descaenai da łe condane reportae dopo de łe indàzeni de Tanzentòpułi e de ła so decizion de scanpar da l'Itàlia. Esendo scanpà a Hammamet in Tunizia, andove el zera morto co che i zera oncora in corsa i prosedimenti zudisiari inte i so confronti, par i so detratori eło el zera moresto latitante, mentre par i so estimatori el zera sta vìtima de na zustìsia inpułitegada, suportada dai mìdia de l'informasion che i ło ghea costrinzesto al bando in Tunizia.